

KĖDAINIŲ RAJONO SAVIVALDYBĖS TARYBA


SPRENDIMAS
DĖL KĖDAINIŲ RAJONO SAVIVALDYBĖS TARYBOS 2022 M. VASARIO 18 D. SPRENDIMO NR. TS-3 „DĖL KĖDAINIŲ RAJONO SAVIVALDYBEI SKIRTŲ MOKYMO LĖŠŲ APSKAIČIAVIMO, PASKIRSTYMO IR PANAUDOJIMO TVARKOS APRAŠO PATVIRTINIMO“ PAKEITIMO

2023 m. spalio 27 d. Nr. TS-305
Kėdainiai

Kėdainių rajono savivaldybės taryba  n u s p r e n d ž i a:
1. Pakeisti Kėdainių rajono savivaldybei skirtų mokymo lėšų paskirstymo ir naudojimo tvarkos aprašą, patvirtintą Kėdainių rajono savivaldybės tarybos 2022 m.  vasario 18 d. sprendimu   Nr. TS-3 „Dėl Kėdainių rajono savivaldybei skirtų mokymo lėšų apskaičiavimo, paskirstymo ir panaudojimo tvarkos aprašo patvirtinimo“:
1.1. Papildyti nauju 10.3 papunkčiu:
„10.3. mokymosi pagalbai (mokinių, įgijusių pradinį ar pagrindinį išsilavinimą arba baigusių pagrindinio ugdymo programos pirmąją dalį ir nepasiekusių vertinto dalyko patenkinamo pasiekimų lygmens pagal nacionalinių mokinių pasiekimų patikrinimų ar pagrindinio ugdymo pasiekimų patikrinimų rezultatus, konsultacijų išlaidoms padengti: mokytojų, teikiančių konsultacijas, darbo užmokesčiui mokėti, apmokėti už konsultacijų teikimo paslaugas).“
1.2. Buvusius 10.3−10.7 papunkčius laikyti 10.4−10.8 papunkčiais.
1.3. Pakeisti  10.4 punktą ir jį išdėstyti taip:
„10.4. mokymosi pasiekimų patikrinimams organizuoti ir vykdyti lėšos skiriamos pagal poreikį, apskaičiuotą vadovaujantis mokyklų vadovų, kur vyko brandos egzaminai,  pateiktus pagrindinės ir pakartotinės sesijos vykdymo ir vertinimo komisijų sąrašus. Lėšos mokymosi pasiekimų patikrinimams organizuoti ir vykdyti skiriamos Kėdainių švietimo pagalbos tarnybai, paskirstomos Kėdainių rajono savivaldybės mero potvarkiu. Apmokėjimo tvarka, darbo laiko apskaičiavimo metodika ir įkainiai nustatomi savivaldybės mero potvarkiu.“
1.4. Pakeisti  10.6 punktą ir jį išdėstyti taip:
„10.6. skaitmeninio ugdymo plėtrai (švietimo, mokslo ir sporto ministro nustatytus reikalavimus atitinkantiems skaitmeniniams mokymo(si) ištekliams, priemonėms ir informacinių ir komunikacinių technologijų įrangai įsigyti). Skiriama ne mažiau kaip 100 procentų lėšų.“
1.5. Papildyti 101 punktu:
„101. Aprašo 10.2, 10.3, 10.5, 10.6 ir 10.7 papunkčiuose nurodytų ugdymo reikmių tenkinti savivaldybė turi skirti ne mažiau kaip 100 procentų lėšų, apskaičiuotų laikantis Aprašo nuostatų, o patenkinus tam tikros ugdymo reikmės finansavimo poreikius ir dėl objektyvių priežasčių (dėl darbuotojų ligos, nesant galimybių tam tikrą laiką užpildyti laisvas pareigybes, esant mažesnėms, nei planuota, prekių ir paslaugų įsigijimo ar darbo apmokėjimo išlaidoms) likus nepanaudotų lėšų, jos skiriamos kitoms Aprašo 10 punkte nurodytoms ugdymo reikmėms.“
1.6. Papildyti 111 punktu:
„111. Kiekvienai iš Aprašo 11.1–11.5 papunkčiuose nurodytų ugdymo reikmių tenkinti mokyklos turi skirti ne mažiau kaip 100 procentų lėšų, apskaičiuotų laikantis Aprašo nuostatų, o patenkinus tam tikros ugdymo reikmės finansavimo poreikius ir dėl objektyvių priežasčių (dėl darbuotojų ligos, nesant galimybių tam tikrą laiką užpildyti laisvas pareigybes, esant mažesnėms, nei planuota, prekių ir paslaugų įsigijimo ar darbo apmokėjimo išlaidoms) likus nepanaudotų lėšų, jos skiriamos kitoms Aprašo 11 punkte nurodytoms ugdymo reikmėms.“

2. Pavesti vykdyti sprendimą švietimo įstaigų vadovams.
	



Savivaldybės meras     				                     Valentinas Tamulis
















[bookmark: _GoBack]
image1.wmf

oleObject1.bin

